nahid-hub/BLUGE-bengali-wikipedia-section-title-prediction huggingface dataset:
১৮৫৫ সালের ৩০ জুন যুদ্ধ শুরু হয় এবং ১৮৫৬ সালের নভেম্বর মাসে তা শেষ হয়। সাওতাঁলরা তীর-ধনুক ও দেশীয় অস্ত্র সস্ত্র নিয়ে যুদ্ধ করলেও ইংরেজ বাহিনীর হাতে ছিলো বন্দুক ও কামান। তারা ঘোড়া ও হাতি যুদ্ধে ব্যবহার করেছিল। এ যুদ্ধে ইংরেজ সৈন্যসহ প্রায় ১০ হাজার সাঁওতাল যোদ্ধা বীরগতি প্রাপ্ত হন। সাঁওতাল বিদ্রোহের লেলিহান শিখা ব্রিটিশ সরকারের মসনদ কাঁপিয়ে দিয়েছিল। যুদ্ধে সিদ-কানহু-চান্দ ও ভাইরব পর্যায়ক্রমে নিহত হলে ১৮৫৬ সালের নভেম্বর মাসে যুদ্ধ শেষ হয় ও বিদ্রোহের পরিসমাপ্তি ঘটে।

সঠিক অনুচ্ছেদ শিরোনাম কোনটি?
titleA. উল্লেখযোগ্য দিকগুলো
titleB. ইতিহাস
titleC. ফলাফল
titleD. সময়কাল
উত্তর: titleD
জিলং কলেজের ছাত্র রেডপাথের প্রথম-শ্রেণীর ক্রিকেটে ভিক্টোরিয়ার পক্ষে অংশ নিয়েছেন। দলটিতে তিনি ৯২ খেলায় অংশ নিয়ে ৬,১০৩ রান তোলেন। তন্মধ্যে, নিজস্ব দশম প্রথম-শ্রেণীর ইনিংসে সর্বোচ্চ ২৬১ রান করেন। ফেব্রুয়ারি, ১৯৬২ সালে ওয়েস হলের ন্যায় বোলারদের আক্রমণ রুখে দিয়ে কুইন্সল্যান্ডের বিপক্ষে তিনি তাঁর সর্বোচ্চ ইনিংসটি খেলেছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. অবসর
titleC. খেলার ধরন
titleD. খেলোয়াড়ী জীবন
উত্তর: titleA
সতী বা সতীদাহ কিছু সম্প্রদায়ের মধ্যে প্রচলিত থাকা একটি পুরানো, প্রায় পুরোপুরি নিশ্চিহ্ণ হয়ে যাওয়া প্রথা, যেখানে বিধবা মহিলারা স্বামীর অন্ত্যেষ্টিক্রিয়ার সময় স্বামীর চিতায় ঝাঁপ দিয়ে আত্মাহুতি দিতেন। যদিও বিধবাদের এই প্রথায় অংশগ্রহণ স্বেচ্ছায় বলে ধরা হত, তবে হিন্দু ধর্মগ্রন্থ অনুযায়ী বর্তমান যুগে অর্থাত্ কলি যুগে এটি নিষিদ্ধ। ভারতীয় উপমহাদেশের বৈদেশিক আগ্রাসনের পর থেকেই, এই প্রথাটি তার উপস্থিতি জানান দিতে শুরু করে, কারণ, নারীরা প্রায়ই বৈদেশিক বাহিনীর দ্বারা ধর্ষিত বা অপহৃত হত। ১৮২৯ সালে ব্রিটিশ সরকার কর্তৃক এই প্রথাটির বিলোপ ঘটানো হয়। স্বাধীনতার পর থেকে প্রায় ৪০টি সতীদাহর ঘটনা ঘটেছে বলে খবরে প্রকাশ। ১৯৮৭ সালে রাজস্থানের রূপ কানোয়ার মামলায় সতীদাহ(প্রতিরোধ) আইন বলবত্ হয়।

সঠিক অনুচ্ছেদ শিরোনাম কোনটি?
titleA. গার্হস্থ্য হিংসা
titleB. সতী বা সতীদাহ প্রথা
titleC. কর্মক্ষেত্রে অংশগ্রহণ
titleD. রাজনীতি
উত্তর: titleB
১৯৬৫ সন থেকে খগেন মহন্ত আকাশবানীর শিল্পী হিসেবে গান গাওয়া আরম্ভ করেছিলেন। ১৯৭২ সনে তিনি প্রথম শ্রেনীর সুগম ও লোকসংগীত শিল্পীর স্বীকৃতি লাভ করেন। ১৯৭৬ সনের পরবর্ত্তী সময়ে তিনি আকাশবানীর কম্পজারের চাকরিতে যোগদান করেছিলেন ও বিভিন্ন শিল্পীকে গান শিখান। তারপর তিনি আকাশবানীতে সংগীত প্রয়োজক হয়েছিলেন অবশেষে তিনি আকাশবানী উত্তর-পূর্বাঞ্চলের ডেপুটি ডাইরেক্টর পদে নিযুক্তি ছিলেন। ২০০১ সনের ৩১ ডিসেম্বরে তিনি এই পদ থেকে অবসর নেন। গুয়াহাটি আকাশবানীতে থাকাকালীন অবস্থায় তিনি অসমের লোকশিল্পীর উন্নতির জন্য বিভিন্ন কার্যব্যাবস্থা গ্রহণ করেছিলেন। 
সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. সংগীত জগতে অবদান
titleD. মৃত্যু
উত্তর: titleA
পূর্ব বাংলায় হাকিম হাবিবুর রহমান খিলাফত আন্দোলনের অন্যতম প্রধান নেতা ছিলেন। ১৯২০ এবং ৩০ এর দশকে তিনি ঢাকার স্থানীয় পঞ্চায়েত প্রধান সর্দারদের সালিস ছিলেন। তিনি ১৯০৬ সালে উর্দু মাসিক পত্রিকা "আল মাশরিক" সম্পাদনা করতেন। খাজা আদিলের সাথে যৌথভাবে ১৯২৬ সালে তিনি উর্দু মাসিক পত্রিকা "জাদু" প্রকাশ করেন। ১৯৩০ সালে তিনি ঢাকার তিব্বিয়া হাবিবিয়া কলেজ স্থাপন করেন। ঢাকা জাদুঘরে তার সাধারণ সমর্থনের পাশাপাশি তিনি তার সংগ্রহের ২৩১টি পুরনো স্বর্ণ ও রৌপ্য মুদ্রা ১৯৩৬ সালে জাদুঘরে দান করেন।

তার প্রতিষ্ঠিত তিব্বিয়া হাবিবিয়া কলেজ বাংলাদেশের অন্যতম প্রাচীন মেডিকেল কলেজ এবং সবচেয়ে পুরনো ইউনানি মেডিকেল কলেজ। এই প্রতিষ্ঠান বাংলাদেশে ইউনানি চিকিৎসার পথিকৃৎ হিসেবে ভূমিকা পালন করেছে। এখানে পড়াশোনা করা চিকিৎসকরা ডিইউএমএস (ডিপ্লোমা ইন ইউনানি মেডিসিন এন্ড সার্জারি) উপাধি পেত। একে ঢাকা বিশ্ববিদ্যালয়ের অধীনে ইউনানি মেডিকেল কলেজে রূপান্তর করা হয় এবং বিইউএমএস (ব্যাচেলর ইন ইউনানি মেডিসিন এন্ড সার্জারি) ডিগ্রি প্রদান করা হয়।

সঠিক অনুচ্ছেদ শিরোনাম কোনটি?
titleA. চিকিৎসক জীবন
titleB. সাহিত্য
titleC. হাকিম হাবিবুর রহমান ফাউন্ডেশন
titleD. সামাজিক ও রাজনৈতিক কর্মকাণ্ড
উত্তর: titleD
অমাবস্যার দিন গোয়ালের সবচেয়ে বৃদ্ধ গরু বা মোষের শিংয়ে কড়চার তেল মাখিয়ে গোয়ালের অন্য গরুদের শিংয়ে তেল মাখানো হয়। বিকেলবেলায় গ্রামের মোড়ে গরুগুলিকে একত্র করা হয়। মাঠের ভেতরে চালের গুঁড়ো দিয়ে ঘর কেটে ছাঁদনদড়ি ও বাঁধনদড়ির পূজা করা হয়ে থাকে। এই পূজাকে গোঠপূজা বলা হয়। পূজা শেষ হলে আলপ্না এঁকে তার ভেতরে ডিম রেখে দেওয়া হয়। এরপর ঢাক, ঢোল প্রভৃতি বাদ্যযন্ত্র বাজানো হলে গরুগুলি ছুটোছুটি শুরু করে দেয়। কোন গরু সেই ডিম মাড়িয়ে দেয় সেই দিকে লক্ষ্য রাখা হয় এবং সেই গরুর মাথায় তেল, সিঁদুর ও ধানের শীষ দিয়ে সাজানো হয়।

সঠিক অনুচ্ছেদ শিরোনাম কোনটি?
titleA. গরুখুঁটা
titleB. কাচিজিয়ারি
titleC. গরয়া গোঁসাই পূজা
titleD. গোঠপূজা
উত্তর: titleD
২০১৩ সালের অক্টোবরে উয়েফা সভাপতি মিশেল প্লাতিনি প্রস্তাব করেন যে, ২০১৮ সালে থেকে ফিফা বিশ্বকাপের চূড়ান্ত পর্বে খেলা দলের সংখ্যা ৩২ থেকে ৪০-এ উন্নীত করা উচিত। তিনি আর বলেন যে, খেলার বিন্যাস একই থাকে, কিন্তু প্রতি গ্রুপে ৪ দলের পরিবর্তে ৫ দল থাকবে। অতঃপর ফিফার প্রেসিডেন্ট সেপ ব্লাটারের এক সাক্ষাৎকারে বলেন যে, ইউরোপ ও দক্ষিণ আমেরিকার দলগুলো বেশি স্থান অধিকারী, পক্ষান্তরে আফ্রিকা এবং এশিয়ার দলগুলো বেশ কম স্থান পেয়ে থাকে। তাই আফ্রিকা এবং এশিয়ার দলগুলোও বিশ্বকাপের চূড়ান্ত পর্বে অধিক স্থান লাভ করার যোগ্যতা রাখে। তবে ফিফার সাধারণ সম্পাদক জেরোম ভ্যালকি বলেন যে, ২০১৮ সালে এই সম্প্রসারণের কোন সম্ভাবনা নেই, অন্যদিকে রাশিয়ার ক্রীড়া মন্ত্রী ভিটালি মুটকো বলেন যে, "আমাদের দেশে ৩২টি দলের অংশগ্রহণের ওপর ভিত্তি করে সকল প্রস্তুতি গ্রহণ করা হয়েছে"। অতঃপর শেষ পর্যন্ত ২০১৭ সালের ১০ জানুয়ারীতে আয়োজিত এক ফিফা কাউন্সিলে সকলের সম্মতিতে ভোটের মাধ্যমে নির্ধারিত হয় যে, ২০২৬ সাল হতে ফিফা বিশ্বকাপের চূড়ান্ত পর্বে ৪৮টি দল অংশগ্রহণ করবে।

সঠিক অনুচ্ছেদ শিরোনাম কোনটি?
titleA. চূড়ান্ত অবস্থান (প্রথম পর্ব)
titleB. উত্তীর্ণ দল
titleC. সম্প্রসারণের প্রস্তাব
titleD. কনমেবল
উত্তর: titleC
১৯৫১ সালে সফরকারী দক্ষিণ আফ্রিকার বিপক্ষে তিনিও অত্যন্ত দূর্বলমানের খেলা প্রদর্শন করেছেন। ফলশ্রুতিতে সিরিজের সর্বশেষ দুই টেস্টে দল থেকে বাদ পড়েন। প্রথম তিন টেস্টে তিনি মাত্র সাত রান সংগ্রহ করতে পেরেছিলেন। তার স্বভাবজাত মানের সাথে একেবারেই বেমানান ছিল তার উইকেট-রক্ষণ। ওল্ড ট্রাফোর্ড টেস্টের দ্বিতীয় ইনিংসে দক্ষিণ আফ্রিকা ১৯১ রান তুললেও তিনি ১৩ বাই দেন।

ঐ বছরের শীতকালে এমসিসি এ দল ভারত সফরে যায় ও ইভান্সকে দলের সদস্যরূপে অন্তর্ভূক্ত করা হলেও তিনি এ সফরের যেতে অস্বীকার করেন। এরফলে পরবর্তী পাঁচ বছর দল থেকে বাদ পড়েন বলে ধারনা করা হয়।

পরের বছর ১৯৫২ সালে ইভান্স ভারতের বিপক্ষে খেলেন। নিজ দেশে সফরকারী ভারতের বিপক্ষে লিডসে অনুষ্ঠিত প্রথম টেস্টে ইভান্স ৯৭ মিনিট ব্যাটিং করে ৬৬ রান তুলেন। যখন তিনি ব্যাটিংয়ে নামেন তখন ভারতের ২৯৩ রানের জবাবে ইংল্যান্ডের সংগ্রহ ছিল ১৮২/৫। কিন্তু দ্বিতীয় ইনিংসে শুরুতেই ভারতের সংগ্রহ ০/৪ হলে ইংল্যান্ড সাত উইকেটে জয়লাভে সক্ষম হয়। লর্ডসের দ্বিতীয় টেস্টে ইভান্স ব্যাট ও গ্লাভস হাতে গুরুত্বপূর্ণ অবদান রাখেন। ভারতের প্রথম ইনিংসে ইভান্স স্লিপের দিকে চলে যাওয়া বলে চমৎকার স্ট্যাম্পিং করেন। এ আউটের মাধ্যমেই ইভান্স শততম টেস্টে পদার্পণ করেন যা ইংল্যান্ডে উইকেট-রক্ষক হিসেবে প্রথম। বার্ট ওল্ডফিল্ডের পর দ্বিতীয় অবস্থানে থাকেন। জবাবে ইংল্যান্ডের ইনিংসে ইভান্স তার দ্বিতীয় টেস্ট শতক করেন। ১৬ বাউন্ডারি সহযোগে ১৩৫ মিনিটে ১০৪ রান তুলেন। তার রান তোলার গড় খুবই দ্রুততর ছিল যা ঐ অধিবেশনে প্রায় ১০০ রানের কাছাকাছি। মধ্যাহ্নভোজনের পূর্বেই তিনি অপরাজিত ৯৮ রানে ছিলেন। ষষ্ঠ উইকেটে টম গ্রেভেনি'র সাথে জুটি গড়ে দ্রুতলয়ে দলকে ৩০২ রানের ব্যবধানে এগিয়ে নিয়ে যান। দ্বিতীয় ইনিংসে বিনু মানকড়ের ১৮৪ রান স্বত্ত্বেও ইংল্যান্ড আট উইকেটে জয় পায়।

ওল্ড ট্রাফোর্ডের তৃতীয় টেস্টেও ইভান্স তার ব্যাটিংয়ের ধারাবাহিকতা অব্যাহত রাখেন। ধারাবাহিকভাবে তৃতীয় ইনিংসেও ৫০ রানের কোটা অতিক্রম করেন। এবারেও তিনি দ্রুতলয়ে রান তুলেন ৭৮ মিনিটে ৭১ রান। অন্যান্য ইংরেজ ব্যাটসম্যানেরা মাত্র ৮৪ রান তুলেন। ভারতকে ৫৮ ও ৮২ রানে গুটিয়ে দিয়ে খেলা ও সিরিজ জয় করে ইংল্যান্ড দল। ওভালের চতুর্থ টেস্টে বৃষ্টিবিঘ্নিত হওয়ায় টেস্টটি ড্রয়ে পরিণত হয়। ৬০.৫০ গড়ে ইভান্স ২৪২ রান তুলেন ও আটটি ডিসমিসাল ঘটান।

সঠিক অনুচ্ছেদ শিরোনাম কোনটি?
titleA. দক্ষিণ আফ্রিকা সফর
titleB. প্রারম্ভিক জীবন
titleC. তৃতীয় অ্যাশেজ সাফল্য
titleD. অবসর
উত্তর: titleA
জাতীয়ভাবে ফিল্মফেয়ার ম্যাগাজিনে 'নিউ ট্যালেন্ট এ্যাওয়ার্ড' এর আয়োজন করা হয়েছিলো, ধর্মেন্দ্র সেটিতে জিতে পাঞ্জাব থেকে মুম্বাই (তখন বম্বে) শহরে আসেন। বলা হয়েছিলো যে তাকে একটি চলচ্চিত্রে অভিনয়ের জন্য নেওয়া হবে, যদিও কোনো চলচ্চিত্রই তৈরি হয়নি। ১৯৬০ সালের চলচ্চিত্র "দিল ভি তেরা হাম ভি তেরে" ছিলো ধর্মেন্দ্র অভিনীত প্রথম চলচ্চিত্র। "বয়ফ্রেন্ড" (১৯৬১) চলচ্চিত্রে তিনি সহ-ভূমিকায় ছিলেন; ১৯৬০ থেকে '৬৭ পর্যন্ত বিভিন্ন প্রেমমূলক চলচ্চিত্রে কাজ করেন ধর্মেন্দ্র।

তিনি অভিনেত্রী নূতন এর সঙ্গে "সুরত অর সিরাত" (১৯৬২), "বন্দিনী" (১৯৬৩), "দিল নে ফির ইয়াদ কিয়া" (১৯৬৬) এবং "দুলহান এক রাত কি" (১৯৬৭) চলচ্চিত্রে অভিনয় করেন। মালা সিনহার সঙ্গে ধর্মেন্দ্র "আনপাড়" (১৯৬২), "পুজা কে ফুল" (১৯৬৪), "আঁখে" এবং "বাহারে ফির আয়েগী" (১৯৬৬) চলচ্চিত্রে কাজ করেন। ষাটের দশকের জনপ্রিয় অভিনেত্রী নন্দার সঙ্গে ধর্মেন্দ্র "আকাশদ্বীপ" এবং সায়রা বানুর সঙ্গে "শাদী" এবং "আয়ে মিলান কি বেল" (১৯৬৪) চলচ্চিত্রে অভিনয় করেন ধর্মেন্দ্র। মীনা কুমারীর সঙ্গে ধর্মেন্দ্র একটি সফল চলচ্চিত্র জুটি তৈরি করেছিলেন, তার সঙ্গে সাতটি চলচ্চিত্রে অভিনয় করেন তিনি, এগুলো হলোঃ "ম্যাঁ ভি লাড়কি হুঁ" (১৯৬৪), "কাজল" (১৯৬৫), "পূর্ণিমা" (১৯৬৫), "ফুল অর পাত্থার" (১৯৬৬), "মাঝলি দিদি" (১৯৬৭), "চন্দন কা পালনা" (১৯৬৭) এবং "বাহারো কি মানযিল" (১৯৬৮)। "ফুল অর পাত্থার" (১৯৬৬) চলচ্চিত্রে তিনি একাই নায়ক ছিলেন এবং এটি ছিলো তার জীবনের প্রথম মারামারির চলচ্চিত্র। গুজব রটিয়ে পড়ে যে ধর্মেন্দ্র নাকি মীনা কুমারীর সঙ্গে প্রেম করতেন। মীনা কুমারী ধর্মেন্দ্রকে চলচ্চিত্র জগতে প্রতিষ্ঠা পেতে অনেক সাহায্য করেছিলেন, তিনি ধর্মেন্দ্রর বন্ধুর মত ছিলেন। "ফুল অর পাত্থার" চলচ্চিত্রটি ১৯৬৬ সালের সবচেয়ে আয়কারী চলচ্চিত্র ছিলো এবং ধর্মেন্দ্র তার জীবনের প্রথম ফিল্মফেয়ার পুরস্কার অনুষ্ঠানে সেরা অভিনেতা বিষয়শ্রেণীতে মনোনয়ন পেয়েছিলেন। ১৯৬৬ সালেরই চলচ্চিত্র "অনুপমা"তে ধর্মেন্দ্রর অভিনয় চলচ্চিত্র সমালোচকদের দ্বারা প্রশংসিত হয়েছিলো। ১৪তম জাতীয় চলচ্চিত্র পুরস্কারে (১০ অক্টোবর ১৯৬৭) ধর্মেন্দ্রকে উল্লেখ করে কথা বলা হয়েছিলো তার "অনুপমা" চলচ্চিত্রে অভিনয়ের জন্য। তিনি বিভিন্ন চলচ্চিত্রে প্রেমিকের চরিত্রে অভিনয় করে ভালোই পরিচিতি পান, যেমনঃ "আয়ে মিলন কি বেলা", "আয়া সাওয়ান ঝুমকে", "মেরে হামদাম মেরে দোস্ত", "পিয়ার হি পিয়ার" এবং "জীবন মৃত্যু"। বিভিন্ন থ্রিলার চলচ্চিত্রে অভিনয় করেও নাম কামান তিনি যেমনঃ "শিকার", "ব্ল্যাকমেইল", "কাব কিঁউ অর কাহা" এবং "কিমত"। ১৯৭১ সালের চলচ্চিত্র "মেরা গাওঁ মেরা দেশ" চলচ্চিত্রে অভিনয়ের জন্য ধর্মেন্দ্র ফিল্মফেয়ার সেরা অভিনেতা মনোনয়ন পান। ১৯৭৫ সাল পর্যন্ত তার জনপ্রিয়তা তুঙ্গে ছিলো।

ধর্মেন্দ্রর সঙ্গে হেমা মালিনীর চলচ্চিত্র-জুটি সবচেয়ে সফল ছিলো, হেমা পরে তার স্ত্রী হন, হেমা আর ধর্মেন্দ্র অনেক চলচ্চিত্রে একসঙ্গে কাজ করেন, যেমনঃ "রাজা জানী", "সীতা অর গীতা", "শরাফত", "নয়া জামানা", "পাত্থার অর পায়েল", "তুম হাসিন ম্যাঁ জাওয়ান", "জুগনু", "দোস্ত", "চরস", "মা", "চাচা ভাতিজা", "আজাদ" এবং "শোলে"। ঋষিকেশ মুখোপাধ্যায় এর সঙ্গে "সত্যকাম" চলচ্চিত্র ধর্মেন্দ্রকে অনেক সম্মান দিয়েছিলো।


সঠিক অনুচ্ছেদ শিরোনাম কোনটি?
titleA. চলচ্চিত্র অভিনেতা
titleB. ব্যক্তিগত জীবন
titleC. পূর্ব জীবন
titleD. কর্মজীবন
উত্তর: titleA
ইস্ট ইন্ডিয়া কোম্পানি ১৭৫৭ সালে ভারতবর্ষের ক্ষমতা দখলের প্রায় একশ বছর পর ১৮৫৩ সালে কলকাতা মেডিকেল কলেজ প্রতিষ্ঠিত হয়। কলকাতায় মেডিকেল কলেজ প্রতিষ্ঠারও একশ’ বছরে এ অঞ্চলে কোন মেডিকেল কলেজ স্থাপিত হয়নি। মধ্যবর্তী এ দীর্ঘ সময়ে কিছু মেডিকেল স্কুল প্রতিষ্ঠিত হয়। ১৯৫৩ সালে প্রতিষ্ঠিত হয় মিটফোর্ড হাসপাতালের সাথে মিটফোর্ড মেডিকেল স্কুল (যা বর্তমানে স্যার সলিমুল্লাহ মেডিকেল কলেজ), ১৯২০ সালে প্রতিষ্ঠিত হয় চট্টগ্রাম, ময়মনসিংহ, রাজশাহী ও সিলেট মেডিকেল স্কুল।

তবে পূর্ববঙ্গে একটি মেডিকেল কলেজ স্থাপনের উদ্যোগ নিতে নিতে চলে আসে ১৯৩৯ সাল। দ্বিতীয় বিশ্বযুদ্ধ শুরু হওয়ার বছরেই ঢাকা বিশ্ববিদ্যালয় কাউন্সিল তদানীন্তন ব্রিটিশ সরকারের কাছে ঢাকায় একটি মেডিকেল কলেজ স্থাপনের প্রস্তাব পেশ করে। কিন্তু যুদ্ধের ডামাডোলে হারিয়ে যাওয়া প্রস্তাবটি ১৯৪৫ সালে যুদ্ধ শেষে আলোর মুখ দেখে। ব্রিটিশ সরকার উপমহাদেশের ঢাকা, করাচী ও মাদ্রাজে (বর্তমানে চেন্নাই) তিনটি মেডিকেল কলেজ স্থাপনের সিদ্ধান্ত নেয়। এ উপলক্ষে ঢাকার তৎকালীন সিভিল সার্জন ডাঃ মেজর ডব্লিউ জে ভারজিন এবং অত্র অঞ্চলের প্রথিতযশা নাগরিকদের নিয়ে একটি কমিটি গঠন করা হয়। তাদের প্রস্তাবনার উপর ভিত্তি করেই ১০ জুলাই ১৯৪৬ তারিখে ঢাকা মেডিকেল কলেজ চালু হয়।

সঠিক অনুচ্ছেদ শিরোনাম কোনটি?
titleA. হাসপাতাল ভবন
titleB. ইতিহাস
titleC. একাত্তরের মুক্তিযুদ্ধ
titleD. ছাত্র সংসদ
উত্তর: titleB
পূর্বপদে পঞ্চমী বিভক্তি (হতে, থেকে ইত্যাদি) লোপে যে তৎপুরুষ সমাস হয়, তাকে পঞ্চমী তৎপুরুষ সমাস বলে। যেমন: খাঁচা থেকে ছাড়া= খাঁচাছাড়া, বিলাত থেকে ফেরত= বিলাতফেরত ইত্যাদি

সাধারণত চ্যুত, আগত, ভীত, গৃহীত, বিরত, মুক্ত, উত্তীর্ণ, পালানো, ভ্রষ্ট ইত্যাদি পরপদের সঙ্গে যুক্ত হলে পঞ্চমী তৎপুরুষ সমাস হয়। যেমন: স্কুল থেকে পালানো= স্কুলপালানো, জেল থেকে মুক্ত= জেলমুক্ত ইত্যাদি। এরকম- জেলখালাস, বোঁটাখসা, আগাগোড়া, শাপমুক্ত, ঋণমুক্ত ইত্যাদি।

কোনো কোনো সময় পঞ্চমী তৎপুরুষ সমাসের ব্যাসবাক্যে 'এর', 'চেয়ে' ইত্যাদি অনুসর্গের ব্যবহার হয়। যেমন: পরাণের চেয়ে প্রিয়= পরাণপ্রিয়।

সঠিক অনুচ্ছেদ শিরোনাম কোনটি?
titleA. নঞ্ তৎপুরুষ সমাস
titleB. পঞ্চমী তৎপুরুষ সমাস
titleC. অলুক তৎপুরুষ সমাস
titleD. উপপদ তৎপুরুষ সমাস
উত্তর: titleB
ব্রাজিলে, সমস্ত ২৬ টি আইনসভার সদস্য কে "ডেপুটাদোস এস্তাদুইস" ( ) বলা হয় )। ফেডারেল জেলা আইনসভাকে আসলে আইনসভা চেম্বার ( ), এবং "ডেপুটিডোস ডিগ্রিটাইস" দ্বারা রচিত ( )। দ্বি-দ্বিখণ্ডিত ফেডারেল আইনসভা সংস্থার মতো নয়, ব্রাজিলের রাজ্য বিধানসভাগুলি এককামারী । নিম্নকক্ষের সদস্যদের "ডেপুটিও" বলা হয় তবে তারা "ডেপুটাদোস ফেডারেশাইস" ( )।

সঠিক অনুচ্ছেদ শিরোনাম কোনটি?
titleA. উত্তর আয়ারল্যান্ড
titleB. ব্রাজিল
titleC. অস্ট্রেলিয়া
titleD. কানাডা
উত্তর: titleB
২০১১ সালের পরিসংখ্যান অনুযায়ী কাপ্তাই উপজেলার জনসংখ্যা ৬৬,১৩৫ জন। এর মধ্যে পুরুষ ৩৬,৬৭৭ জন এবং মহিলা ২৯,৪৫৮ জন। মোট জনসংখ্যার ৬২.৭৮% মুসলিম, ৫.৯৫% হিন্দু, ৩০.৪৯% বৌদ্ধ এবং ০.৭৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, মুরং, খিয়াং, পাংখোয়া প্রভৃতি আদিবাসী জনগোষ্ঠীর বসবাস রয়েছে।

সঠিক অনুচ্ছেদ শিরোনাম কোনটি?
titleA. হাট-বাজার
titleB. নামকরণ
titleC. নদ-নদী
titleD. জনসংখ্যার উপাত্ত
উত্তর: titleD
চিত্র-সমালোচক ও লেখক হিসাবেও বিনোদ বিহারীর খ্যাতি ছিল। দৃষ্টিহীন জীবনে স্ত্রী লীলা ও কন্যা মৃণালিনী সর্বদা পাশে থেকেছেন। ছিলেন কলাভবনের শিক্ষক ও ছাত্ররা। ছবি আঁকা, স্কেচ করা রঙিন কাগজ কেটে অপূর্ব সব ছবি তৈরি করা যেমন ছিল তেমন ডিক্‌টেশন দিয়েছেন চিত্রকথা, ‘চিত্রকর’, ‘আধুনিক শিল্পশিক্ষা', ‘কীর্তিকর’ ও ‘শিল্প-জিজ্ঞাসা’র মত গ্রন্থ রচনার।" কর্তাবাবা" হল তাঁর আত্মজীবনী মূলক রচনা।

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থসমৃহ
titleB. কর্মজীবন ও শিল্পকলায় দক্ষতা
titleC. সম্মাননা
titleD. মৃত্যু
উত্তর: titleA
চিয়াং কাই-শেকের নেতৃত্বাধীন কুয়োমিনতাং সরকার তিব্বতে চীনা প্রভাব বিস্তারের জন্য উৎসাহী থাকায় চিয়াং গোপণে স্পোম-ম্দা'-ত্শাং-রাব-দ্গা' ও তার আন্দোলনকে অর্থসাহায্য করতেন। ১৯৪৩ খ্রিষ্টাব্দের সেপ্টেম্বর মাসে কায়রো সম্মেলনের ঠিক পূর্বে স্পোম-ম্দা'-ত্শাং-রাব-দ্গা' চীনপন্থী খাম্স-পা সেনার সাহায্যে তিব্বতী সেনার বিরুদ্ধে লড়াইয়ে নামার জন্য চিয়াংয়ের নিকট সহায়তা প্রার্থনা করেন। তিনি চিয়াংয়ের নিকট দলাই লামার শাসনাধীন তিব্বত সরকারকে আধুনিক সভ্যতার পক্ষে সহ্যাতীতভাবে বেমানান রূপে বর্ণনা করেন। তার দল তিব্বতের সরকারের বিরুদ্ধে কুয়োমিনতাংকে খোলাখুলিভাবে সমর্থন করতে থাকে। এই সময় চিয়াং স্পোম-ম্দা'-ত্শাং-রাব-দ্গা'কে চীনা পাসপোর্ট প্রদান করেন। ১৯৪৫ খ্রিষ্টাব্দে স্পোম-ম্দা'-ত্শাং-রাব-দ্গা' তাওয়াং ও ভূটান অঞ্চলে ঐতিহাসিক সীমানা নির্দেশক মানচিত্র তৈরীর জন্য দ্গে-'দুন-ছোস-ফেলকে এই অঞ্চলগুলির মধ্য দিয় লাসা প্রেরণ করেন।

সঠিক অনুচ্ছেদ শিরোনাম কোনটি?
titleA. রাজনৈতিক মত
titleB. কর্মকাণ্ড
titleC. প্রতিষ্ঠাতা সদস্য
titleD. পরিসমাপ্তি
উত্তর: titleB
ঘরোয়া স্বাস্থ্যবিধি বলতে ঐসব স্বাস্থ্যঅনুশীলনকে বোঝায় যেগুলো ঘর এবং দৈনন্দিন জীবনের অবিচ্ছেদ্য অনুসঙ্গগুলি যেমন, সামাজিক ক্ষেত্র, গণপরিবহন, কর্মক্ষেত্র, পাবলিক প্লেস প্রভৃতিতে রোগ সংক্রমণ কমায় কিংবা প্রতিরোধ করে।

এই সকল ক্ষেত্রে সংক্রামক রোগের বিস্তার প্রতিরোধে স্বাস্থ্যবিধির ভূমিকা অপরিসীম। ঘরের বিভিন্ন বিষয়াদি যেমন হাতের স্বাস্থ্যবিধি, খাদ্য ও পানীয়ের স্বাস্থ্যবিধি, ঘরের স্বাস্থ্যবিধি (ঘরের স্বাস্থ্যকর পরিবেশ), গৃহপালিত পশুর লালন-পালন ও ঘরোয়া চিকিৎসাসেবা (ঘরে আক্রান্ত ব্যক্তির চিকিৎসাসেবা) ইত্যাদি ঘরোয়া স্বাস্থ্যবিধির অন্তর্ভুক্ত।রোগ বিস্তার প্রতিরোধের অর্থ হল, সংক্রমণ প্রবাহের ধারা ভঙ্গ করা। সাধারণত সংক্রমণের প্রবাহ বাধাপ্রাপ্ত হলে রোগ আর ছড়াতে পারে না। দৈনন্দিন জীবনে ঘর-বাড়িতে স্বাস্থ্যবিধির কার্যকর নিয়মাবলি প্রণয়নের জন্য ইন্টারন্যাশনাল সাইন্টিফিক ফোরাম অন হোম হাইজিন নামক সংস্থা হ্যাজার্ড অ্যানালাইসিস ক্রিটিকাল কন্ট্রোল পয়েন্ট (এইচএসিসিপি) ভিত্তিক একটি ঝুঁকি-ভিত্তিক পদ্ধতি বের করেছে। একে "টারগেটেড স্বাস্থ্যবিধি"ও বলা হয়। টারগেটেড স্বাস্থ্যবিধির ভিত্তিমূল হল, ঘর-বাড়ির মধ্যে ছড়িয়ে ছিটিয়ে থাকা রোগের পথ চিহ্নিতকরণ এবং ঝুঁকিপূর্ণ অবস্থায় সংক্রমণের ধারা ভেঙে স্বাস্থ্যবিধি প্রবর্তন করা। রোগ সংক্রমণের প্রধান উৎসসমূহ হল, মানুষ (আক্রান্ত বা জীবাণুবাহী ), খাদ্য, পানি এবং গৃহপালিত পশু (যুক্তরাষ্ট্রে শতকরা ৫০ ভাগেরও বেশি ঘরে পোষা প্রাণী বিদ্যমান)। যেসব স্থানে পানি জমে থাকে যেমন ডোবা, পায়খানা, নষ্ট পানির পাইপ ইত্যাদি খুব সহজেই জীবাণুর বংশ বৃদ্ধির সুযোগ করে দেয়। জীবাণুসমূহ পরে এইসব স্থান থেকে মিউকাল ঝিল্লি, মল, বমি ইত্যাদির মাধ্যমে খুব সহজেই ছড়িয়ে পরে। মানুষ কোন স্থানে একত্র হলে এইসব জীবাণু সরাসরি কিংবা খাদ্যের মাধ্যমে সংক্রমণের সুযোগ পায়।

ঘর-বাড়িতে জীবাণু ছড়ানোর সবচেয়ে সহজ মাধ্যম হল হাত, হাত ও খাবার যেসব জায়গা স্পর্শ করে সেসব স্থান, ধোওয়া-মোছার নেকড়া এবং পাত্রসমূহ। কাপড়ের মাধ্যমেও জীবাণু ছড়াতে পারে। টয়লেট, বেসিন ইত্যাদি যদিও পরিষ্কার-পরিচ্ছন্নতার জন্যই তৈরি করা হয়েছে তবুও এসব থেকেও রোগ-জীবাণু ছড়ানোর আশংকা আছে। তাছাড়া অজায়গাতে বর্জ ফেলা, অনিরাপদ পয়নিষ্কাশন পদ্ধতি থেকে ডায়রিয়া রোগ ছড়াতে পারে। শ্বাসযন্ত্রের ভাইরাস এবং ছত্রাকের বীজ বাতাসের মাধ্যমে ছড়ায়।

যেভাবে ঘরোয়া স্বাস্থ্যবিধি পালন করা যায়ঃ


সঠিক অনুচ্ছেদ শিরোনাম কোনটি?
titleA. খাবারের স্বাস্থ্যবিধি
titleB. দৈনিক ও ঘরোয়া স্বাস্থ্যবিধি
titleC. অতিমাত্রায় অন্তকর্ণ পরিষ্কার করা
titleD. শ্বাস-প্রশ্বাস সংক্রান্ত স্বাস্থ্যবিধি
উত্তর: titleB
জনশ্রুতি রয়েছে, বাসর ঘরে সর্প দংশনের পর মৃত স্বামী লক্ষীন্দরকে সাগরে ভেলায় ভাসিয়ে চলার পথে এক পর্যায়ে ভেলাটি ভুইয়ারা গ্রামে ভিড়ে (ভুইয়ারা গ্রাম এককালে উপকূল এলাকা ছিল বলে কথিত রয়েছে)। সেই ভেলায় ব্যবহৃত কাঁচা বাঁশ থেকে শিস বেরিয়ে বর্তমানের এ মনসা মুড়ার সৃষ্টি হয়।
জানা গেছে, এলাকার হিন্দু-মুসলিম উভয় সম্প্রদায়ের লোকজন বিভিন্ন উদ্দেশ্য সফল করতে এ মনসা মুড়ায় দুধ ও কলা দিয়ে থাকে (মানত্ করে)। একসময় ভুইয়ারা গ্রামের লোদ বংশীয় লোকেরা মনসা মুড়ার রক্ষণাবেক্ষণসহ পূজা-অর্চনা করত। ১৯৬৮ সালে এই বংশের লোকজন ভারতে চলে যাওয়ার সময় পাশের মেঘদাইর গ্রামের গোবিন্দ কবিরাজের স্ত্রী যমুনা সুন্দরীকে মনসা মুড়া রক্ষণাবেক্ষণের দায়িত্ব দিয়ে যায়। এর পর যমুনা সুন্দরীর তিরোধানের পর তার পুত্রবধূ নীলা চৌধুরীর তত্ত্বাবধানে এ মনসা মুড়ায় পূজা ও মেলা অনুষ্ঠিত হয়ে আসছে।

সঠিক অনুচ্ছেদ শিরোনাম কোনটি?
titleA. অবস্থান
titleB. অলৌকিক রহস্য
titleC. পালনীয় অনুষ্ঠান
titleD. ইতিহাস
উত্তর: titleD
অসমীয়া ভাষায় বঙ্গবন্ধু শেখ মুজিবুর রহমানের "অসমাপ্ত আত্মজীবনী" বইটির অনুবাদ করেন বিখ্যাত বাঙালি লেখক ড. সৌমেন ভারতীয়া ও ড. জুরি শর্মা। অসমীয়া সংস্করণে "অসমাপ্ত আত্মজীৱনী" (অখমাপ্ত আত্মজীওনী) নামটি রাখা হয়েছে। ২০১৮ খ্রীস্টাব্দের ২৫শে ডিসেম্বরে ভারতের আসামে ৩২তম গুয়াহাটি গ্রন্থমেলায় এর মোড়ক উন্মোচন করা হয়। বাংলাদেশ সরকার ও ফ্রেন্ডস অব বাংলাদেশের বিশেষ সহায়তায় গুয়াহাটির ভিকি পাবলিকেশন্স থেকে এটি প্রকাশিত হয়।

সঠিক অনুচ্ছেদ শিরোনাম কোনটি?
titleA. অসমীয়া অনুবাদ
titleB. চিনা অনুবাদ
titleC. আত্মজীবনী
titleD. আরবি অনুবাদ
উত্তর: titleA
অবশেষে ওয়েস্ট ইন্ডিজ দলে অধিক সময় অতিবাহিত করার সুযোগ আসে তার। ১৯৬৪-৬৫ মৌসুমে অস্ট্রেলিয়া দল ওয়েস্ট ইন্ডিজ সফরে আসে। সাবিনা পার্কে অনুষ্ঠিত সিরিজের প্রথম টেস্টে ব্যাটিং উদ্বোধন করার জন্যে তাকে মাঠে নামানো হয়। ১৫ ও ১৭ রান তুলে তিনি ব্যর্থ হয়েছিলেন। ত্রিনিদাদে অনুষ্ঠিত দ্বিতীয় টেস্টে তাকে রাখা হয়নি। তবে সিরিজের বাদ-বাকী টেস্টগুলোয় মাঝারিসারিতে ব্যাটিং করতে নামতেন। কেনসিংটন ওভালের নিজ মাঠে অনুষ্ঠিত চতুর্থ টেস্টে অবশেষে প্রথম টেস্ট সেঞ্চুরির সন্ধান পান। বব সিম্পসন ও বিল লরি’র প্রথম উইকেট জুটিতে সংগৃহীত ৩৮২ রানের রেকর্ডের কল্যাণে প্রথম ইনিংসে বিশাল রান তুলে ফেলে সফরকারী অস্ট্রেলিয়া দল। এর জবাবে নার্স ওয়েস্ট ইন্ডিজের পক্ষে জবাবদানে অগ্রসর হন। ৩০ বাউন্ডারি সহযোগে দ্রুতগতিতে ২০১ রানের দ্বি-শতক করেন। অবশ্য দ্বিতীয় ইনিংসে তিনি শূন্য রানে বিদায় নিতে বাধ্য হয়েছিলেন। তাসত্ত্বেও, ওয়েস্ট ইন্ডিজের ব্যাটিং সুদৃঢ়করণে তাকে স্থায়ীভাবে রাখা হয়।

১৯৬৬ সালে ইংল্যান্ড গমন করেন। সেখানে ওয়েস্ট ইন্ডিজের শীর্ষস্থানীয় ব্যাটসম্যানের মর্যাদা পান। সমগ্র টেস্ট সিরিজে অংশ নিয়ে ৬২.৬২ গড়ে ৫০১ রান তুলেন তিনি। উভয়ক্ষেত্রেই কেবলমাত্র দলীয় অধিনায়ক গ্যারি সোবার্স তার তুলনায় এগিয়েছিলেন। ট্রেন্ট ব্রিজে অনুষ্ঠিত সিরিজের তৃতীয় টেস্টের প্রথম ইনিংসে তার দল মাত্র ২৩৫ রানে গুটিয়ে যায়। এ পর্যায়ে তিনি ৯৩ রান তুলেন। শুধুমাত্র আগ্রাসী ব্যাটিংয়ের কারণেই সেঞ্চুরি লাভ করা থেকে বঞ্চিত হন। উইজডেনের ভাষ্য মোতাবেক জানা যায়, ফাস্ট বোলারদের উপযোগী প্রকৃত পিচে পেস বোলারদেরকে রুখে দিয়ে চমৎকার ক্রীড়াশৈলী প্রদর্শন করেছিলেন তিনি। হেডিংলির চতুর্থ টেস্টে ইংল্যান্ডের বিপক্ষে প্রথম সেঞ্চুরি করেন। দলের ৩৬৭ রানের মধ্যে তার অবদান ছিল ১৩৭ রান। এ রান তুলতে তিনি পৌনে ছয় ঘণ্টা সময় ক্রিজে অবস্থান করেছিলেন।

সেম্যুর নার্সের অনবদ্য ক্রীড়াশৈলী উইজডেন থেকে উচ্ছ্বসিত প্রশংসা কুড়ায়। ফলশ্রুতিতে, উইজডেন কর্তৃক অন্যতম বর্ষসেরা ক্রিকেটারের মর্যাদা লাভ করেন। এ প্রসঙ্গে উইজডেন মন্তব্য করে যে, বিশ্বস্ত ও ধারাবাহিক ক্রীড়াশৈলীর অধিকারী সেম্যুর নার্স ওয়েস্ট ইন্ডিজ দলের অমূল্য সম্পদস্বরূপ। এছাড়াও, তিনি সর্বদাই আকর্ষণীয়ভাবে রান সংগ্রহে তৎপর ছিলেন। 

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. ব্যক্তিগত জীবন
titleC. সফলতা প্রাপ্তি
titleD. নিউজিল্যান্ড গমন, ১৯৬৮-৬৯
উত্তর: titleC
ঢাকা বিশ্ববিদ্যালয়ে পড়াকালীন ১৯৫৬ সালে প্রথম উপন্যাস "দেয়ালের দেশ" প্রকাশিত হয়। তার রচিত "এক মহিলার ছবি" (১৯৬১), "অনুপম দিন" (১৯৬২), "সীমানা ছাড়িয়ে (১৯৬৪)" উপন্যাসগুলো জনপ্রিয়তা লাভ করে। ষাটের দশকে তার রচিত উপন্যাসগুলো "পূর্বাণী" পত্রিকায় ঈদসংখ্যায় প্রকাশিত হত। তার রচিত "খেলারাম খেলে যা" উপন্যাসকে অনেকে যৌনআশ্রিত বলে আখ্যা দেন। তিনি উপন্যাসের ভূমিকায় এই উপন্যাসকে 'এদেশের সবচেয়ে ভুল বোঝা উপন্যাস' হিসেবে অভিহিত করেছেন।

সঠিক অনুচ্ছেদ শিরোনাম কোনটি?
titleA. কবিতা
titleB. উপন্যাস
titleC. সাহিত্যকর্ম
titleD. গ্রন্থতালিকা
উত্তর: titleB
প্রাথমিকভাবে শাকিব খান, সম্রাট, শাহরিয়াজ ও মিশা সওদাগর অভিনয়ের জন্য চুক্তিবদ্ধ হন। নায়িকা ছাড়াই নিয়ে মার্চ, ২১০৬ হতে চিত্রগ্রহণ শুরু করা হয়। মূল নায়িকার চরিত্রে অপু বিশ্বাসের নাম প্রকাশিত হয়। পরবর্তীতে অপু বিশ্বাসের বদলে শবনম বুবলিকে নেয়া হয়। ২০১৬ -এর ৩০ জুন শবনম বুবলি, মানসী সরকার প্রকৃতি ও তিথি কবির অভিনয়ের জন্য চুক্তিবদ্ধ হন।

সঠিক অনুচ্ছেদ শিরোনাম কোনটি?
titleA. সঙ্গীত
titleB. অভিনয় শিল্পী নির্বাচন
titleC. গল্পসুত্র
titleD. বিপণন ও মুক্তি
উত্তর: titleB
ইউরোপিয়ান উপনিবেশিক রা আন্দামানিদের পাঁচটি গোষ্ঠিতে ভাগ করে।

১. গ্রেট আন্দামানি- এরা বর্তমানে আন্দামান ও নিকোবর দ্বীপপুঞ্জর স্ট্রেইট দ্বীপের বাসিন্দা যাদের সংখ্যা ২০১০ সালে ছিল ৫২ জন।

২. জারোয়া- বৃহত্তম আন্দামানের বাসিন্দা, সংখ্যায় ২৫০ থেকে ৪০০

৩. জাংগিল- রুটল্যান্ড দ্বীপের বাসিন্দা, বর্তমানে বিলুপ্তপ্রায়

৪. ওংগি - লিতল আন্দামানে থাজে, বর্তমানে ১০০ এরও কম।

৫ সেন্টিনেলিজ- নর্থ সেন্টিনেল দ্বীপে থাকে। সংখ্যায় ১০০ থেকে ২০০

সঠিক অনুচ্ছেদ শিরোনাম কোনটি?
titleA. সাম্প্রতিক ইতিহাস
titleB. জনসংখ্যা হ্রাস
titleC. প্রজাতি
titleD. ইতিহাস
উত্তর: titleC
এই অধোবর্গের ডাইনোসরদের সকল প্রজাতিই এক সাধারণ দৈহিক গড়নের অধিকারী। এদের আকার মাঝারি; দৈর্ঘ্যে এরা মোটামুটি ৩ থেকে ৯ মিটার পর্যন্ত হত। এদের সামনের পা দু'টি হত অপেক্ষাকৃত ছোট ও শক্তিশালী। পিছনের পা দু'টি ছিল সে' তুলনায় বড় ও পিলারসদৃশ। সবক'টি পায়ের আঙুলই একেবারে আগার দিকে পৌঁছে শক্ত ও একটু ছড়ানো খুরাকৃতি ধারণ করত। একেবারে প্রথম দিকের "স্টেগোসরিয়ান" হুয়ায়াঙ্গোসরাসদের বাদ দিলে, এই পিছনের পা সামনের পা'র থেকে লক্ষণীয়রকম বড় হওয়া ছিল সমস্ত "স্টেগোসরিয়ানদেরই" এক সাধারণ বৈশিষ্ট্য। এর ফলে তাদের দেহ স্বাভাবিক অবস্থায় সামনের দিকে খানিকটা ঝুঁকে অবস্থান করত, তাদের মাথাও মাটির বেশ কাছাকাছি থাকত। আবার এদের পিছনের পায়ের নিচের অংশ ছিল উপরের অংশের তুলনায় কিছুটা ছোট। এর থেকে বোঝা যায়, বিপুল দেহের অধিকারী এই জন্তুগুলি ছিল বেশ ধীরগতির। অন্যদিকে এদের লেজটি ছিল লম্বা; মূলত আনুভূমিকভাবেই সেটি অবস্থান করত। দেহের ভারসাম্যরক্ষায় এর গুরুত্বপূর্ণ ভূমিকা ছিল।

সঠিক অনুচ্ছেদ শিরোনাম কোনটি?
titleA. কাঁধ ও লেজের কাঁটা
titleB. পিঠের উপর শক্ত অস্থিগঠিত পাত
titleC. শণাক্তকরণ বৈশিষ্ট্য
titleD. সাধারণ দৈহিক গড়ন
উত্তর: titleD
২০১০ সালের বর্তমান যুগের নাটক "সুঙ্গকিউকান স্ক্যান্ডালে" অভিনয়ের মাধ্যমে পার্ক মিন-ইয়াং সাফল্যের দেখা পান। উক্ত নাটকে তিনি হচ্ছেন একজন বুদ্ধিমান এবং দক্ষ নারীশিল্পী। তিনি জোসোনের সবচেয়ে মর্যাদাপূর্ণ শিক্ষা প্রতিষ্ঠানে প্রবেশ করার জন্য নিজেকে একজন ছেলের মতোই ছদ্মবেশ ধারণ করেছেন। এর পরবর্তীতে ২০১১ সালে তিনি "সিটি হান্টারের" মাধ্যমে আরেকটি বড় সাফল্যের দেখা পেয়েছিলেন, এটি জাপানি মাঙ্গার উপর নির্মিত একটি নাটক ছিল। পার্ক মিন-ইয়াং প্রতিশোধ এবং বিচারের জন্য একটি নজরদার কমিটির সদস্য সম্পর্কিত গল্পে লি মিন-হোর বিপরীতে অভিনয় করেছেন। ছোট পর্দায় পার্ক মিন-ইয়াংয়ের সাফল্য তার জন্য বিজ্ঞাপনের অফার আগের তুলনায় বৃদ্ধি করে।

সঠিক অনুচ্ছেদ শিরোনাম কোনটি?
titleA. ২০০৫–২০০৯: সূচনা
titleB. ২০১৫–বর্তমান: বিদেশী উদ্যোগ এবং অব্যাহত সাফল্য
titleC. শিক্ষা
titleD. ২০১০–২০১১: সাফল্য
উত্তর: titleD